«Կարծում եմ, որ սա ճիշտ քայլ է եւ նպատակ է հետապնդում ավելի խայտաբղետ քաղաքական պառլամենտ ունենալու համար։ Չեմ կարող ասել, թե որքանով դա կդառնա իրականություն, բայց այդ դրանք ճիշտ ուղղությամբ արված քայլեր են։ Հուսանք, որ ապագա ընտրությունների ժամանակ մենք կունենանք իսկապես հասարակության տարբեր շերտերը ներկայացնող քաղաքական միավորումներ, որոնք ավելի պրոգրեսիվ կներկայացնեն այսօրվա հասարակական տրամադրությունները»,- ասաց քաղաքագետը։ Երվանդ Բոզոյանի հավաստմամբ՝ այսօրվա պահին միայն երկու քաղաքական ուժի մասին կարող ենք վստահաբար ասել, որ կլինեն ապագա խորհրդարանում․ դրանք Նիկոլ Փաշինյանի եւ Գագիկ Ծառուկյանի կողմնակիցներն են։ Իսկ մյուս քաղաքական ուժերի պարագայում, ըստ նրա, կա լուրջ վերապահում։